চলতি গ্রীষ্মে ১০০ মিলিয়ন ইউরোতে রিয়াল মাদ্রিদ ছেড়ে জুভেন্টাসে পাড়ি জমান রোনালদো। পাঁচবারের ব্যালন ডি’অর জয়ীকে পেয়ে ইতালিবাসী স্বপ্ন দেখতে থাকে দেশের ফুটবলের পুরনো ঐতিহ্য ফিরে পাওয়ার। তাই ধুমধাম করেই উৎসব আর আনন্দের মধ্য দিয়ে প্রিয় তারকাকে স্বাগত জানায় ইতালির ফুটবল অনুরাগীরা। কিন্তু কোচ ম্যাসিমিলিয়ানো অ্যালেগ্রির অধীনে ৩৩ বছরের পর্তুগিজ মহাতারকার অভিষেকটা হচ্ছে একেবারে সাদামাটাভাবে। একে তো তিনি মাঠে নামছেন দুর্বল প্রতিপক্ষ শিয়েভো ভেরোনার মাঠ স্তাদিও মার্ক’অ্যান্তোনিও বেনতেগোদিতে। তার ওপর উত্তর-পশ্চিমাঞ্চলের বন্দর শহরে ব্রিজ ধসের বিয়োগান্ত ঘটনার পরিপ্রেক্ষিত আজ ইতালিবাসী জাতীয় শোক দিবস পালন করবে।